## Naredba o broju povlastica, količini i vrsti ulova i visini iznosa naknade za obavljanje gospodarskog ribolova

### NN 91/2003 (3.6.2003.), Naredba o broju povlastica, količini i vrsti ulova i visini iznosa naknade za obavljanje gospodarskog ribolova

# MINISTARSTVO POLJOPRIVREDE I ŠUMARSTVA

1159

Na temelju članka 8. stavka 4. i 6., i članka
64. stavka 1. i 4. točke 1. Zakona o slatkovodnom ribarstvu (»Narodne novine«,
br. 106/01), ministar poljoprivrede i šumarstva donosi

## NAREDBU

### O BROJU POVLASTICA, KOLIČINI I VRSTI ULOVA I VISINI IZNOSA NAKNADE ZA OBAVLJANJE GOSPODARSKOG RIBOLOVA

Članak 1.

Ovom Naredbom određuje
se:

– broj povlastica za
gospodarski ribolov (u daljnjem tekstu: povlastica) po propisanim područjima za
gospodarski ribolov;

– količina i vrsta
ulova po ribolovnim područjima za gospodarski ribolov (u daljnjem tekstu:
ribolovna područja);

– visina iznosa naknade
za obavljanje gospodarskog ribolova po povlastici za gospodarski ribolov.

Članak 2.

(1) Za ribolovno
područje rijeke Save određuje se ukupno deset (10) povlastica.

(2) Za ribolovno
područje rijeke Dunava određuje se ukupno dvadeset pet (25) povlastica.

Članak 3.

Ovim člankom određuje se količina i vrsta dozvoljenog godišnjeg ulova
po vrstama riba i to za:

1.
Ribolovno područje rijeke Save:

|  |  |
| --- | --- |
| **–VRSTA** | **UKUPNA MASA (kg)** |
| – ŠARAN | 1160,00 |
| – SOM | 2320,00 |
| – SMUĐ | 1388,00 |
| – ŠTUKA | 990,00 |
| – KEČIGA | 123,00 |
| – OSTALE AUTOHTONE | if !supportEmptyParas endif |
| VRSTE | 33.797,00 |
| **–UKUPNO:** | **42.814,00** |

**if !supportEmptyParas endif**

2. Ribolovno područje rijeke
Dunava:

|  |  |
| --- | --- |
| –**VRSTA** | **UKUPNA MASA (kg)** |
| – ŠARAN | 3403,00 |
| – SOM | 7783,00 |
| – SMUĐ | 2534,00 |
| – ŠTUKA | 3138,00 |
| – KEČIGA | 945,00 |
| – OSTALE AUTOHTONE | if !supportEmptyParas endif |
| VRSTE | 76.950,00 |
| **–UKUPNO:** | **101.983,00** |

if !supportEmptyParas endif

Članak 4.

(1) Ukupna dozvoljena
godišnja količina ulova po povlasticama za gospodarski ribolov određuje se tako
da se ukupna dozvoljena godišnja količina ulova za ribolovno područje podijeli
s brojem povlastica za to ribolovno područje.

(2) Nakon što
Ministarstvo poljoprivrede i šumarstva temeljem dostavljenih podataka o ulovu
utvrdi da je na ribolovnom području izlovljena dozvoljena godišnja količina
ulova za pojedinu vrstu ribe ili ukupna dozvoljena godišnja količina ulova za
to ribolovno područje, donijet će rješenje o zabrani izlova pojedine vrste ribe
ili svih vrsta riba iz članka 3. ove Naredbe.

Članak 5.

(1) Ostale autohtone
vrste riba iz članka 3. ove Naredbe su: bucov, deverika, krupatica, jez, mrena,
podust i ostale vrste riba koje prirodno obitavaju u našim ribolovnim vodama.

(2) Ukupni godišnji
ulov alohtonih (stranih) vrsta riba (amur, tolstolobik, babuška i dr.) se ne
ograničava.

Članak 6.

(1) Nositelj povlastice
za gospodarski ribolov obvezan je za svaku tekuću godinu najkasnije do 1.
veljače tekuće godine uplatiti naknadu za obavljenje gospodarskog ribolova u
iznosu od 2.000,00 kuna.

(2) Iznimno od odredbe
stavka 1. ovog članka, nositelj povlastice za gospodarski ribolov obvezan je
naknadu za 2003. godinu u iznosu od 1.000,00 kuna uplatiti najkasnije u roku od
30 dana po dobivanju povlastice za gospodarski ribolov.

Članak 7.

Novčana sredstva iz
članka 6. ove Naredbe uplaćuju se na račun državnog proračuna a koriste se za
financiranje monitoringa ribljeg fonda.

Članak 8.

Ova Naredba stupa na snagu osmog dana nakon
objave u »Narodnim novinama«.

Klasa: 011-02/03-01/28
Urbroj: 525-01-03-01
Zagreb, 7. svibnja 2003.

Ministar
mr. sc. Božidar Pankretić, v.
r.

Naredba, NN 91/2003-1159